**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL klaipėdos miesto savivaldybės tarybos 2015 m. liepos 31 d. sprendimo nr.t2-207 „dėl klaipėdos miesto savivaldybės švietimo tarybos sudėties patvirtinimo“ pakeitimo“ PROJEKTO**

**1.Projekto rengimą paskatinusios priežastys.**

Klaipėdos miesto švietimo tarybos (toliau – Švietimo taryba) sudėtis buvo patvirtinta Klaipėdos miesto savivaldybės tarybos 2015 m. liepos 31 d. sprendimu Nr. T2-207.

Rusnė Šaltytė,Lietuvos mokinių parlamento atstovė, pabaigė gimnaziją ir šiuo metu mokinių parlamento veikloje nedalyvauja. Lietuvos moksleivių sąjunga į Švietimo tarybą deleguoja Armandą Tučaitę, Klaipėdos Vytauto Didžiojo gimnazijos mokinę.

Asta Šlepetienė dirbo Klaipėdos visuomenės sveikatos centre. Ši įstaiga pakeitė pavadinimą ir šiuo metu vadinasi Nacionalinio visuomenės sveikatos centro prie Sveikatos apsaugos ministerijos Klaipėdos departamento Visuomenės sveikatos saugos kontrolės skyrius.

Buvusi Klaipėdos apskrities vyriausiojo policijos komisariato Viešosios tvarkos biuro atstovė Alina Vaičekauskienė šiuo metu eina kitas pareigas, todėl Klaipėdos apskrities vyriausiojo policijos komisariato Viešosios tvarkos tarnybos Prevencijos skyrius delegavo kitą atstovą – Gintautą Pocevičių, Klaipėdos apskrities vyriausiojo policijos komisariato Viešosios tvarkos tarnybos Prevencijos skyriaus viršininką.

**2. Parengto projekto tikslai ir uždaviniai.**

Šiuo sprendimo projektu siekiama, kad Švietimo tarybos sudėtis atitiktų Švietimo tarybos nuostatų reikalavimus. Uždavinys: pakeisti du Švietimo tarybos narius kitais ir vieną įstaigos pavadinimą.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu Švietimo tarybos sudėtis patvirtinta Klaipėdos miesto savivaldybės tarybos 2015 m. liepos 31 d. sprendimu Nr. T2-207, tačiau ji neatitinka Klaipėdos miesto savivaldybės tarybos 2015 m. liepos 30 d. sprendimu Nr. T2-182 patvirtintų nuostatų 23.1. papunkčio reikalavimų: „Švietimo tarybos nario įgaliojimai pasibaigia: jeigu nutrūksta jo atstovavimo ar darbo santykiai atstovaujamoje įstaigoje ar organizacijoje;“.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, savo veiklą tęs pakeistos sudėties Švietimo taryba.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų sprendimo priėmimo pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Šiam sprendimui įgyvendinti lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Rengiant sprendimo projektą atsižvelgta į Lietuvos moksleivių sąjungos (2018 m. spalio 20 d. raštas) ir Klaipėdos apskrities vyriausiojo policijos komisariato Viešosios tvarkos tarnybos Prevencijos skyriaus (2018 m. lapkričio 19 d. raštas) pasiūlymus.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projekto iniciatorius – Švietimo tarybos pirmininkas Ramvydas Juška, Klaipėdos „Vėtrungės“ gimnazijos direktorius, sprendimo projektą parengė Švietimo skyriaus vyr. specialistė Aušra Dragašienė.

**10. Kiti reikalingi pagrindimai ir paaiškinimai.**

Nėra.

PRIDEDAMA.

1. Teisės akto, nurodyto sprendimo projekto įžangoje, išrašas, 1 lapas.

2. Klaipėdos miesto savivaldybės tarybos 2015 m. liepos 31 d. sprendimo Nr. T2-207 „Dėl Klaipėdos miesto savivaldybės Švietimo tarybos sudėties patvirtinimo“ lyginamasis variantas, 1 lapas.

Švietimo skyriaus vedėja Laima Prižgintienė